***TEATRU SUB CASTANI – The National Theaterfestival des Elèves* – Ediția a X-a**

**1-5 MAI 2019**

**REGULAMENT DE CONCURS**

1. Organizatorul va lansa invitația la festival și va pune la dispoziția celor interesați formularele necesare înscrierii până cel târziu la data de **21 decembrie 2018.**
2. Concursul va fi organizat pe trei secțiuni – engleză, franceză, germană. Vor fi selectate maximum 15 grupuri din țară și din afara țării și 10 din județul Iași.
3. Deplasarea până la Iași este în sarcina școlilor de proveniență, cazarea, masa, vizitele și deplasările din timpul festivalului fiind asigurate de organizatori contra cost.
4. Fiecare grup va trebui să prezinte pe scenă un text teatral care poate fi o operă întreagă, un extras, un montaj din mai multe surse, sau o creație colectivă (precizarea trebuie făcută de la înscriere).
5. Durata fiecărei reprezentații trebuie să se încadreze între **15 și** **60 de minute**.
6. Tema nu va fi impusă, dar juriul va aprecia, în afară de calitățile scenice ale spectacolului, și emoția transmisă publicului, calitatea și pertinența textului ales, stăpânirea limbii străine alese.
7. Vocile trebuie exprimate in direct, banda sonoră fiind destinată acompaniamentului muzical sau zgomotelor de fond, menționate în prealabil în fișa tehnică destinată tehnicienilor festivalului până pe data de **19 APRILIE 2019**.
8. Elementele de decor (cu excepția unor elemente comune de mobilier), accesoriile și costumele sunt în sarcina grupurilor.
9. In plus, participanții sunt invitați să se investească în toate activitățile teatrale din timpul festivalului, participând la forumurile de discuții de după spectacole și la atelierele propuse de organizatori.
10. Trupele își vor rezerva participarea trimițând până pe data de **22 MARTIE 2019** **fișa de înscriere completată, semnată, ștampilată și scanată** pe mail, la adresa teatrusubcastani@yahoo.com
11. Selectarea grupurilor reținute în urma candidaturii în baza fișei de înscriere este în sarcina organizatorului. Decizia privind **rezultatele selecției** va fi anunțată până la data de **29 MARTIE 2019**, iar programul final al festivalului până pe **19 APRILIE 2019**.
12. Juriul va decerna **Marele Premiu și trofeul festivalului**, **3 premii globale și 4 de interpretare (rol principal/secundar feminin/masculin)**, plus alte **premii speciale** pentru diferitele aspecte ale pieselor care s-au remarcat în timpul Festivalului.
13. **Criterii de jurizare**

Valoarea textului şi modul în care este susţinută de spectacol.

Coerenţa şi expresivitatea întregului spectacol.

Talentul şi prospeţimea cu care sunt interpretate personajele.

Aspectul vizual al spectacolului (elemente de decor şi de lumină).

Adecvarea costumelor.

Spaţiul sonor şi valorificarea lui în cadrul spectacolului.

Calitatea şi corectitudinea rostirii scenice.

**Coordonator: prof. Dorina Doroftei,**

**Director adjunct**